САУД АРАБИЯ ПУТИННІҢ БЕТІН ҚАЙТАРДЫ
"САУД АРАБИЯ ПУТИННІҢ БЕТІН ҚАЙТАРДЫ" | "https://abai.kz/post/41975"
TITLE: САУД АРАБИЯ ПУТИННІҢ БЕТІН ҚАЙТАРДЫ
URL: https://abai.kz/post/41975
META: "САУД АРАБИЯ ПУТИННІҢ БЕТІН ҚАЙТАРДЫ" | "https://abai.kz/post/41975"
DATE: 30.09.2015
AUTHOR(s): Абай-Ақпарат
TOTAL WORDS: 119
TEXT: Сауд Арабия Путиннің Сирияға қатысты ұсынысын қабыл алмады, - деп хабарлайды Абай-ақпарат. Сейсенбі күні Сауд Арабия Мәскеудің халықаралық қауымдастықты Сирия президенті Башар Асадты қолдауға шақыру жөніндегі ұсынысынан кесімді түрде бас тартты. Сауд Арабия корольдігінің сыртқы істер министрі Әдел әл-Жубейр Нью-Йоркте одақтастарымен кеңесінен кейін, БҰҰ Бас ассамблеясы сессиясындағы Путиннің Сирияға қатысты ұсынысын «оқсыз ату» деп атап, Асад тағынан өз еркімен кетеді немесе күшпен кетіріледі деді. Әл-Жубейр Иранды «Таяу Шығыстағы террористер мен экстремистерге су бүркеп отыр» деп айыптады. Оның сөзінше, Сириядағы жағдайды реттеудің екі-ақ жолы бар. Бірі – ең дұрысы сайлау алдында Асад өз еркімен кетіп, оның орнына оппозицияның өкілдері кіретін уақытша билік орнау керек. Екіншісі, әскери күштің көмегімен кетіру. «Екеуінің қайсысын таңдайды, бұл Дамаскінің қазіргі билігінің шешіміне байланысты»,- деді Әл-Жубейр.
